Bella, ihi yuɣal d aselway n tigduda tazzayrit tamagdayt* taɣarfant*. Tamenḍawt* tamenzut tettwaseqdec iwakken ad d-tessebgen tamekzit taɛrabt tineslemt, am wakken i d-yettwabder deg uɣmis n Prambule: Lezzayer ilaq ad d-sebgen dakken tutlayt taɛrabt i d tutlayt taɣelnawt, tunṣibt, yerna tewwi-d lǧehd-ines d tezmart-ines seg tesreḍt n tneslemt. Daɣen deg umagrad wis 4 d wis 5: Tineslemt d tasreḍt n ddula, tigduda tefka leqdar n rray d tmuɣli n yal yiwen, iwakken ad yesseqdec akken i as-yehwa idles-is d tesreḍt-is. Tutlayt n taɛrabt d tutlayt taɣelnawt tunṣibt n ddula. Ulac ula d yiwen n wawal i d-yessebganen neɣ i d-yemmalen agdud n yimaziɣen neɣ tutlayt-nsen, acku tutlayt tamaziɣt kssen-tt akk ama deg uɣerbaz "seg umenzu alama d taseddawit", ama deg ugraw n tudert n uzayez* am "yiḍrisen inemhalen*, izerfanen*akked wid n tsertit".